text: আহমদ বিন আলী বিন মুহাম্মদ, ইবনে হাজার আসক্বালানী ()(১৮ ফেব্রুয়ারি ১৩৭২ – ২ ফেব্রুয়ারি ১৪৪৯ [৮৫২ হিজরি]) নামে পরিচিত ও প্রসিদ্ধ, একজন বিখ্যাত হাদীস বিশারদ, শাফেয়ী মাযহাবের ফকীহ এবং মুসলিম ব্যক্তিত্ব। তার রচিত ফতহুল বারী বুখারী শরীফের প্রসিদ্ধতম ব্যাখ্যাগ্রন্থগুলোর অন্যতম।
  
  নাম ও বংশ 
  তার আসল নাম হলো শাহাবুদ্দিন আবুল ফাদ্বল আহমদ বিন আলী বিন মুহাম্মদ বীন মুহাম্মাদ বীন আলী বীন মাহমুদ বীন আহমাদ বীন আহমাদ আল কিনানী আল আসক্বালানী আল মিসরী আশ শাফিয়ী। আবুল ফজল হলো তার উপনাম। শিহাবুদ্দীন হলো তার উপাধি। এছাড়া তিনি হাফেজ উপাধিতেও ভূষিত হয়েছেন। তার পরিবার মূলত তিউনিসিয়ার অন্তর্গত কাবেস এলাকার অধিবাসী ছিল। পরবর্তীতে তারা ফিলিস্তিনের অন্তর্গত আসক্বালান নামক এলাকায় বসতি গড়ে। তার পরিবার আসক্বালানের অধিবাসী ছিল বলে তাকে আসক্বালানী (আসক্বালান সংশ্লিষ্ট)বলা হয়, যদিও তার জন্ম মিশরে।
  
  জন্ম ও শৈশব 
  তিনি ১৩৭২ খ্রিষ্টাব্দে মিশরের কায়রোতে জন্মগ্রহণ করেন। তার বাবা নুরুদ্দিন আলী ছিলেন একজন কবি এবং শাফেয়ী মাযহাবের ফকীহ। শৈশবেই পিতা-মাতা উভয়কেই হারান। তার এক মামা তার কুরআন শিক্ষার ব্যবস্থা করেন। তিনি প্রখর মেধার অধিকারী ছিলেন। শৈশবেই তিনি পুরো কুরআন শরীফ এবং আরো বেশকিছু গ্রন্থ মুখস্থ করে ফেলেন।
  
  ব্যক্তিগত জীবন 
  ১৩৯৭ খ্রীষ্টাব্দে ২৫ বছর বয়সে তিনি বিখ্যাত হাদীস বিশারদ উনস খাতুনের সাথে বিবাহ বন্ধনে আবদ্ধ হন৷ উনস খাতুন হাফিয আল ইরাকী (রহঃ) এঁর থেকে ইজাযাত পেয়েছিলেন এবং ইমাম আস সাখাভী (রহঃ) সহ অন্যান্য ইমামদের সামনে হাদীসের দারস দিতেন।
  
  রচনাবলী 
  তার রচিত গ্রন্থাবলীর সংখ্যা দেড় শতাধিক। নিচে তার রচিত গ্রন্থাবলীর একটি তালিকা দেয়া হলো:
   তাগলীক আল-তা'লীক
   তাবাক্বাত আল-মুদাল্লিসীন
   নুখবাত আল-ফিকার ফী মুসতালাহি আহলি আল-আছর
   নুযহাত আন-নাযর ফী তাউযীহি নুখবাত আল-ফিকার
   আল-তালখীস আল-হাবীর
   ফাতহ আল-বারী
   তা'জীল আল-মানফাআ'ত
   আল-উ'জাব ফী বায়ানি আল-আসবাব
   তাহযীব আল-তাহযীব
   তাবসীর আল-মুতানাব্বিহ বিতাহরীরি আল-মুশতাবিহ
   আল-আমালী আল-মুতলাক্বাহ
   আল-ইমতা' বি আল-আরবাঈ'না আল-মুতাবায়িনাতি আল-সামা'
   আল-আমালী আল-হালবিয়্যাহ্‌
   নুযহাত আল-আলবাব ফী আল-আলক্বাব
   আল-ঈছার বি মা'রিফাতি রুওয়াতি আল-আছার
   আল-দিরায়াহ্ ফী তাখরীজি আহাদীছি আল-হিদায়াহ্
   লিসান আল-মীযান
   আল-ইসাবাহ্ ফী তামায়ীযি আল-সাহাবাহ
   বুলূগ আল-মারাম মিন আদিল্লাতি আল-আহকাম
   তাক্বরীব আল-তাহযীব
   আল-নুকাত আ'লা কিতাবি ইবনে আল-সালাহ্
   নুযহাত আল-সামিঈ'ন ফী রিওয়ায়াতি আল-সাহাবাহ্ আ'ন আল-তাবিঈ'ন
   সিলসিলাতু আল-যাহাব
   আল-ক্বাওল আল-মুসাদ্দাদ ফী আল-যাব্বি আ'ন মুসনাদি আহমাদ
   আল-দুরার আল-কামিনাহ্ ফী আয়া'নি আল-মিআত আল-ছামিনাহ্
   তাসদীদ আল-ক্বাওস মুখতাসারু মুসনাদ আল-ফিরদাউস
  
  তথ্যসূত্র
  
  আরো দেখুন 
   সহীহ বুখারী
   ইবনে হাজার আল-হাইতামী
  
  বহিঃসংযোগ 
   আল্লামা ইবনে হাজার আসকালানীর গ্রন্থসমগ্র সফটওয়্যার
  
  বিষয়শ্রেণী:১৩৭২-এ জন্ম
  বিষয়শ্রেণী:১৪৪৮-এ মৃত্যু
  বিষয়শ্রেণী:মিশরীয় ফকীহগণ
  বিষয়শ্রেণী:মুহাদ্দিস
  বিষয়শ্রেণী:১৪শ শতাব্দীর আরব ব্যক্তি
  বিষয়শ্রেণী:১৫শ শতাব্দীর আরব ব্যক্তি
title: ইবনে হাজার আসক্বালানী